
Hazai közlekedésbiztonság bemutatása, és a közúti közlekedési balesetek főbb okai feltárása

Kulcsszavak: baleset, közút, közlekedésbiztonság
Az Európai Uniós Fehér Könyvek és a vallettai nyilatkozat számszerű célkitűzésként említi meg a közlekedési balesetben meghaltak és súlyos sérültek számának felére csökkentését. 2050-re a zéró vízió szerint ne haljon meg ember közúti közlekedési balesetben.
A közúti közlekedésbiztonság mindig kiemelt figyelmet kap, mivel egy olyan terület amelyre sok tudományágnak befolyása van (orvostudomány, mérnöki tudományok, stb.) A közlekedés a mindennapi életünk része, származtatott jellegű, tehát az általa realizált haszon miatt tesszük meg.
A közlekedési balesetek olyan nem kívánt események, amelyek mind az ember, mint egyén és a társadalom számára is olyan externáliát jelentenek, amely nemzetgazdasági szinten is kimutatható. Dolgozatomban bemutatom a hazai közlekedésbiztonság történetét, valamint a mérföldköveket, amelyek jelentősen befolyásoltál a balesetek számának alakulását. Ezt követően kiemelem és elemzem azokat az okokat, amelyek a legtöbb balesetet okozzák (pl.: gyorshajtás, elsőbbségi jog meg nem adása, stb.)
A legjobb gyakorlatok bemutatása érdekében jó nemzetközi példákat is ismertetek, amelyek a hazai közúti közlekedésbiztonság rendszerébe adaptálhatók. Ezen módszerek alkalmazásával a közlekedési balesetek száma hosszú távon szignifikánsan csökkenthető lenne, amely társadalmi és gazdasági szinten hasznot is jelenthet.



